**PiKen lanu-tiimin kokous Jyväskylässä 9.5.2019 klo 11:00**

**Läsnä** Hekkala-Vatula, Laura (klo 14:00 ast)

Hietanen, Mervi

Majuri-Jantunen, Hanna-Leena

Missilä, Anna

Rikkilä, Jarkko (klo 12:00 asti)

Salmenkangas, Niina (pj. ja siht.)

**1. PiKen LANU-foorumin 29.3. palautteita**

Keskusteltiin 29.3. Tampereella järjestetyn PiKen lanufoorumin palautteista. Kiitosta ohjelmassa saivat erityisesti Henkka Hyppösen sekä yläkoulun äidinkielenopettajien puheenvuorot.

Palautteissa toivottiin lisää verkostoitumista ja kokemusten jakamista, enemmän konkreettisia vinkkejä omaan työhön ja lisää yhteistyökumppaneiden puheenvuoroja yläkouluopettajien dialogin tyyliin.

Sekä koulutuspalautteista että lanu-kyselystä kävi ilmi, että vertaistukea samankaltaista työtä tekeviltä kaivataan. Etenkin pienissä kirjastoissa lanu-työtä yksin tekevät kaipaavat kontakteja muihin.

Pohdittiin mahdollisuuksia toteuttaa seuraavassa foorumissa toivottua kuulumisten vaihtoa. Suuri yhteinen kuulumiskierros on mahdoton toteuttaa, ja paremmin se onnistuisi pienissä ryhmissä. Ryhmissäkin kaivattaisiin kuitenkin jotain rakennetta, josta saataisiin mahdollisesti jotain konkreettista irti. Pakotetuista ryhmäkeskusteluista tuntemattomien kanssa ei välttämättä saa silti mitään. Miten fasilitoidaan? MIten saadaan ihmiset kohtaamaan yli kuntarajojen? Miten saadaan myös hiljaisille puheenvuoro?

Syksyn foorumissa voisikin olla jonkinlainen avautumis- tai terapiaosio, joka päättyisi kuitenkin rakentavasti, positiivisesti ja eteenpäin katsoen.

**2. Syksyn Piken lanu-foorumi ti 19.11. Klo 9-15, Unonsali, Jyväskylän pääkirjasto**

Luonnosteltiin syksyn foorumin ohjelmaa. Ohjelmajärjestys vielä auki.

Lanu-kyselyn tulokset ja lanu-huoltokirja / Mervi Hietanen

Alustus: työelämä nyt ja sitten. Marko Suomi tai joku muu? Esim.

“Ryhmäterapia” ja vertaiskirjastolaisten haku

IFLAn kuulumiset Laura ja Mari

IFLAn lastenkirjastotyön linjaukset suomeksi (IFLA guidelines for library services for children 0-18 years, revised version)

**3. Lanu-opas**

AKE-rahalla palkataan lanu-oppaalle kirjoittaja ja kokoaja. Hankkeesta saadaan myös rahat oppaan taittoon ja painatukseen.

Mervi Hietanen on töissä hankkeessa 12.8. - 11.11.2019

Lanu-tiimi toimii työn ohjausryhmänä

**4. Lanu-kysely**

Käytiin läpi lanu-kyselyyn tulleita vastauksia, joita kertyi yhteensä 88 kpl.

Kyselyn tuloksissa ei ollut mitään huolestuttavaa tai yllättävääkään, ja kaiken kaikkiaan PiKe-alueen lastenkirjastotyö on vastausten perusteella hyvällä mallilla.

Vastauksia käydään tarkemmin läpi vielä kun lanu-työn opasta aletaan kirjoittaa, mutta tässä muutamia nostoja.

**Yhteistyö PiKen lanu-kollegoiden kesken**

* Vinkkareiden vertaistapaamisia kaivataan
* Alueelle olisi hyvä saada osaamispankki, jossa kerrottaisiin henkilökunnan erityisosaamisalueista. Myös alustaa materiaalien jakamiselle PiKessä kaivataan.
* Vinkkejä arjen organisointiin: miten järjestetään vinkkaukset ja muu kouluyhteistyö.
* Missä ja miten sisältövinkkejä voidaan jakaa: menetelmät, foorumi, Goodreads
* Pienten kuntien kirjastojen ainoat lanu-tekijät voidaan koota samaan vertaisryhmään. Monet ovat yksin vastuussa koko talon lanu-työstä ilman tukea ja vertaisia.

**Sisältötyö, vinkkaukset, suosittelut**

* Vinkkausten valmisteluaika vaihtelee alueen sisällä suuresti. Etätyömahdollisuutta ei kaikilla ole lukupäiviä varten, mutta sisätyöaikaa voi yleensä valmisteluun käyttää.
* Kuinka paljon käytetään vapaa-aikaa sisältöihin tutustumiseen? Työajan puitteissa ei pysty tutustumaan vaadittuun aineistomäärään.
* Oppaassa tulisikin painottaa sisällöntuntemuksen tärkeyttä ja suosittelujen erityislaatuistuutta lastenkirjastotyössä: vastuu on suuri: sisältöjen sopivuus sekä ikätasolle että lukutaidolle. Kiinnostuksen kohteet tärkeä huomioida. Erityinen aineisto - erityinen kohderyhmä.

**Vinkkejä kouluyhteistyöhön**

* Tarvitaan ohjeet vinkkaukseen/ryhmäkäynnille tuleville luokille ja heidän opettajilleen. Mitä etukäteistietoa ryhmästä kaivataan, opettajan läsnäolo ja ryhmänhallinta, kerrotaan miten paljon panostusta käynnin valmistelu vaatii, kuinka aikaisin käynti varataan, miten ilmoitetaan esteestä.

**Muita huomioita ja kysymyksiä:**

* Miten työn arvostus näkyy arjessa? Onko riittävästi henkilökuntaa kohtaamaan asiakkaat, avaamaan sisältöjä? Onko liikaa kirjastoja, ja liian vähän henkilökuntaa.
* Miten työssä otetaan haltuun sisällöt eri ikäisille, uudet laitteet ja sovellukset, kehitetään työmenetelmiä ja -tapoja?
* Mistä lanu-työssä luovutaan?

**Kuormittavat tekijät työssä:**

* “Kiire on jokapäiväinen vihollisemme”.
* Sirpaleisuus
* Meluisa työympäristö
* Nuoriso
* tasapaino asiakaspalvelun ja asiantuntijatyön välillä
* Lanutyötä ei arvosteta kollegoiden parissa.

**Voimaannuttavat tekijät työssä:**

* Ihmiset: kollegat ja asiakkaat
* Onnistumiset: kohtaamiset, vinkkaukset, suosittelut
* Tunne, että tekee omien arvojen mukaista, arvokasta ja tärkeää työtä.
* Koulutukset
* positiivinen palaute työkavereilta ja asiakkailta
* “Varmuus siitä, että on voinut merkittävästi kohentaa lukutaitoa kohderyhmiltään. (tätä mitattu testein).”

**Kolme sitaattia työn kuormittavuus/voimaannuttavuus -kohdasta:**

*“Tämähän on maailman paras työpaikka. Saa vehdata kirjojen kanssa ja ajella kunnon ajopeleillä. Asiakaskontaktit ovat aivan huippua! Omat ja työnantajan arvot kohtaavat täydellisesti. Motiivi on aivan tapissa.”*

*“Ajanpuute ja jatkuva muutoksen ryminä. Toisaalta taas laajempi yhteiskunnallinen huoli lukutaidon heikkenemisestä, mikä heijastuu lasten- ja nuortenkirjastotyöhön hyvin konkreettisesti: opettajat kyselevät yhä enemmän erilaisia vinkkauskäyntejä ja asiakkaat (lasten ja nuorten vanhemmat) kysyvät asiakaspalvelussa lukuvinkkejä, koska lukutaidosta keskustellaan mediassa nyt hyvin näkyvästi. Tämä on tietysti hienoa, että asiakkaat ovat oppineet näkemään meidän asiantuntijuuden, mutta tämä ei näy millään tavalla resursseissa. Asiakaspalvelua vain laajennetaan, mutta itse sille asiantuntijuustyölle ei jää rauhallista perehtymisaikaa. Päivät saattaa olla todella hektisiä eikä suunnittelulle vaadittavaa aikaa juurikaan ole. Vaikka puhutaan, että esim. vinkkauskirjoja ei tarvitse lukea kokonaan, niin silti lukemistyö jää vapaa-ajalle ja sitä ei mielestäni huomioda tässä työssä lainkaan. Varmasti nutturaa pitäisi höllentää esim. vinkkaukseen liittyen, mutta työtapoja ei pysty muuttamaan helposti ja tässä asiassa mielestäni on vielä tosi paljon työtä tehtävänä, että tasapaino asiakaspalvelun ja asiantuntijatyön välillä tapahtuisi ilman kuormittumista. Myös vilkas ja äänekäs asiakaspalvelu on välillä erittäin kuormittavaa, jolloin palautuminen asiakaspalvelusta saattaa olla erittäin haasteellista.”*

*”Voimaannuttavia tekijöitä ovat ihanat työkaverit, joustavuus ja rauhallinen työtahti, mahdollisuus vaikuttaa omiin työtehtäviin niin kokonaisuudessa kuin päivän aikana. On mukavaa myös pystyä toteuttaa omia ideoitaan joustavasti ja omalla tavallaan. Olisi kamalaa, jos kaikki idean poikaset pitäisi hyväksyttää jollain tiimillä ennen kuin ne voi toteuttaa. Inspiraatio tulee melkein mistä vaan, yleensä jonkun höpöttelytuokion päätteeksi tai aikana. Työkaverit, asiakkaat ja tai arjen jännä pikkusattumus ovat niitä, joista inspiroidun ja päädyn tekemään jotain isompaa. Kun jäykkä byrokratia on mahdollisimman kaukana ideoinnista ja mahdollisuudesta toteuttaa ajatuksensa, syntyy yleensä parhaat ideat ja jutut - ja siitä myös syntyy se paras fiilis, kun saa tehdä itse tai yhdessä jotain, mistä juuri innostui ja saa muut innostumaan samasta jutusta. Myös asiakkailta saatu palaute ja asiakkaiden innostuminen toteutetusta ideasta on inspiroivaa ja voimaannuttavaa. Siitä herää halu tehdä lisää.”*